CELEX: 62017CN0161
Language: hu
Date: 2017-03-31 00:00:00
Title: C-161/17. sz. ügy: A Bundesgerichtshofs (Németország) által 2017. március 31-án benyújtott előzetes döntéshozatal iránti kérelem – Land Nordrhein-Westfalen kontra Dirk Renckhoff

17.7.2017   
            
            
               HU
            
            
               Az Európai Unió Hivatalos Lapja
            
            
               C 231/5
            
         A Bundesgerichtshofs (Németország) által 2017. március 31-án benyújtott előzetes döntéshozatal iránti kérelem – Land Nordrhein-Westfalen kontra Dirk Renckhoff
   (C-161/17. sz. ügy)
   (2017/C 231/06)
   Az eljárás nyelve: német
   
      A kérdést előterjesztő bíróság
   
   Bundesgerichtshof
   
      Az alapeljárás felei
   
   
      Felperes: Land Nordrhein-Westfalen
   
      Alperes: Dirk Renckhoff
   
      Az előzetes döntéshozatalra előterjesztett kérdések
   
   A 2001/29/EK irányelv (1) 3. cikkének (1) bekezdése szerinti nyilvánosság számára történő hozzáférhetővé tételnek minősül-e az a tevékenység, amelynek során valamely idegen webhelyen a szerzői jog jogosultjának engedélye alapján valamennyi internethasználó számára szabadon hozzáférhetővé tett művet úgy helyezik el a saját, nyilvánosan hozzáférhető webhelyen, hogy a művet először egy szerverre másolják, majd onnan töltik fel a saját webhelyre?
   
      (1)  Az információs társadalomban a szerzői és szomszédos jogok egyes vonatkozásainak összehangolásáról szóló, 2001. május 22-i 2001/29/EK európai parlamenti és tanács irányelv (HL 2001. L 167., 10. o.; magyar különkiadás 17. fejezet, 1. kötet, 230. o.; helyesbítések: HL 2008. L 314., 16. o.; HL 2014. L 10., 32. o.).